Jinqatlu sitt persuni fi sparatura fi Plymouth Ritratt: Gettyimages Sitt persuni, inkluż ir-raġel suspettat li wettaq l-attakk, mietu fi sparatura fi Plymouth li seħħet ilbieraħ filgħaxjia. Il-Pulizija ta' Devon u Cornwall qalu li żewġ nisa, żewġ irġiel u s-suspettat mietu fuq il-post filwaqt li mara oħra mietet ftit wara fl-isptar. Skont MP fost il-mejtin kien hemm tifel taħt l-10 snin. Il-Pulizija kkonfermat li l-isparatura mhix relatata ma' attakk terroristiku. In-numru tal-imwiet ifisser li dan l-inċident huwa l-agħar sparatura tal-massa fir-Renju Unit li seħħet f'dawn l-aħħar għaxar snin. L-aħħar sparatura tal-massa fil-Gran Brittanja seħħet fl-2010 meta s-sewwieq tat-taxi Derrick Bird qatel 12-il persuna f'Cumbria.